NaiveNeuron/SloPal huggingface dataset:
Glváč, Martin, poslanec NR SR (2010-11-04):
Vážený pán predsedajúci, páni ministri, kolegovia, kolegyne, nakoľko sa necítim odborníkom pre oblasť televízie a rozhlasu, povenujem sa v krátkosti len pár citátom a právnemu aspektu tohto skráteného legislatívneho konania a zacitoval by som v prvom rade odôvodnenie skráteného legislatívneho konania z materiálov Úradu vlády alebo zasadnutia vlády. Vzhľadom na závažnosť súčasnej situácie, keď Slovenská televízia hospodári s obrovskou stratou a jej hospodárska situácia sa neustále zhoršuje, navrhuje vláda Slovenskej republiky prerokovať tento vládny návrh zákona v skrátenom legislatívnom konaní. Vláda Slovenskej republiky navrhuje, aby sa podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z dôvodu možnosti hroziacich značných hospodárskych škôd, Národná rada Slovenskej republiky uzniesla na skrátenom legislatívnom konaní o vládnom návrhu zákona o Rozhlase a televízii Slovenska a o zmene a doplnení niektorých zákonov. Týmto vláda odôvodňuje potrebu skráteného legislatívneho konania, to je, že hrozia značné hospodárske škody štátu. Podotýkam, že podľa § 89 ods. 1 o rokovacom poriadku za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo, ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní. A teraz podľa mňa jadro problému. Podľa zákona o Slovenskej televízii a Slovenskom rozhlase, ktorý hovorí o postavení Slovenskej televízie, resp. Slovenského rozhlasu sa píše: „Slovenská televízia je verejnoprávna národná, nezávislá, informačná, kultúrna a vzdelávacia inštitúcia, ktorá poskytuje službu verejnosti v oblasti televízneho vysielania. Slovenská televízia je právnická osoba zapísaná v obchodnom registri. Slovenská televízia a rozhlas je na štátny rozpočet naviazaná len cez úhradu na služby verejnosti a cez príspevok zo štátneho rozpočtu na uskutočnenie programov vo verejnom záujme alebo na uskutočnenie účelových investičných projektov.“ Z toho vyplýva, že ak by aj hrozili značné hospodárske škody, čo v tomto návrhu nie je absolútne kvantifikované, napísali sa len určité čísla, tak hrozia STV ako samostatnej právnickej osobe, ktorá samostatne hospodári so svojím majetkom a nie s majetkom štátu. Z toho vyplýva, že uznesenie NR SR o skrátenom legislatívnom konaní, by bolo v rozpore s § 89 rokovacieho poriadku. Ďakujem veľmi pekne.
P. Hrušovský, predseda NR SR: (2005-12-14):
(Hlasovanie.) 135 prítomných, 77 za, 3 proti, 55 sa zdržalo. Návrh sme schválili. Teraz vás poprosím, pán poslanec, aby ste predložili návrh uznesenia k návrhu na použite majetku Fondu národného majetku v roku 2006 podľa § 28 ods. 3 písm. b) zákona č. 92/1991 Zb. Nech sa páči, máte slovo.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145 poslancov, za 76, proti 20, zdržalo sa 48 poslancov, 1 nehlasoval. Tento návrh sme schválili.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 120 poslancov, za 79, proti 12, zdržalo sa 28 poslancov, 1 nehlasoval. Návrh sme schválili. Nech sa páči, výbory.
P. Goga, poslanec: (2009-06-18):
Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 39. schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy a všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2009 č. 1140 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory poslanecký predmetný návrh zákona prerokovali do 2. septembra 2009 a v gestorskom výbore do 4. septembra 2009. Pán predsedajúci, skončil som, prosím, otvorte rozpravu.
Sulík, Richard, predseda NR SR (2011-07-08):
Pani poslankyňa Tomanová.
Danko, Andrej, predseda NR SR (2018-06-20):
Ďakujem. (Prestávka.) (Po prestávke.)
Grendel, Gábor, podpredseda NR SR (2022-10-06):
Ďakujem pekne za slovo, pán podpredseda. Veľmi stručne. Cieľom tohto návrhu zákona je zaradenie Dňa obetí pandémie COVID-19 do zoznamu pamätných dní, a to na 6. marca. V súčasnosti máme 21 pamätných dní v zákone, toto by bol 22. Dôvodom, prečo s týmto návrhom prichádzame, je fakt, že pandémia COVID-19 mimoriadne ovplyvnili životy ľudí nielen na Slovensku ale po celom svete. A, samozrejme, najväčšiu traumu spôsobila rodinám, ktorým vzala ich blízkych. Čo sa týka počtu obetí, tak po celom svete ich rátame v miliónoch a na Slovensku podľa oficiálnych štatistík NCZI, teda Národného centra zdravotníckych informácií, sme týchto obetí mali viac ako 20-tisíc. Za každým takýmto číslom sú však konkrétne osudy ľudí a ich pozostalí sa združili do občianskeho združenia Skutočné obete. A toto občianske združenie sa už niekoľko mesiacov usiluje o pripomenutie pamiatky svojich blízkych aj takouto iniciatívou, teda iniciatívou na schválenie pamätného Dňa obetí pandémie COVID-19 v zákone o štátnych sviatkoch. Práve z iniciatívy tohto občianskeho združenia vznikol nápad, aby týmto pamätným dňom na Slovensku bol 6. marec, pretože to bol deň prvého potvrdeného prípadu ochorenia COVID-19 u nás na Slovensku. V tomto návrhu ide z môjho pohľadu o prejavenie istej empatie a ľudskosti. A myslím si, že naozaj je to najmenej, čo môžeme pozostalým po obetiach pandémie na Slovensku urobiť. Preto vás chcem touto cestou poprosiť o podporu tohto návrhu.
Fecko, Martin, poslanec NR SR (2018-09-18):
Ďakujem pekne. Pán kolega, áno, samozrejme, aj my hnutie Obyčajných ľudí a nezávislé osobnosti podporíme novelu tohto zákona. A ja hovorím, že reštituenti všetci, to znamená, aj na poľnohospodárske, aj na lesné, aj na ďalších pozemkoch, ktorí 27 rokov, 28 rokov nie sú riešení. Mne to pripadá tak, ako si aj ty spomenul, že štát ráta s tým, že vymrie, vymrie ten reštituent, ktorý vie, že kde si uplatnil nárok, teraz hovorím paušálne o všetkých, a to decko, vnuk nebude vedieť o 10, 20, 30 rokov, že vôbec niečo bolo uplatnené a štát povie: Vybavené! Veď nikto si už nenárokuje, nikto už nás nesúdi, nikto za to nebojuje. A ja sa pýtam, ktorá vláda doteraz naprieč politickým spektrom, či to boli opozičné, teda ľavicové alebo pravicové, ktorá sa zastala týchto reštituentov, ktorí nemajú sa kde podeť, doslova takto, nemá kam ísť. Pretože aj u nás v Prešove sme riešili tento problém, ja som tiež vydával, určité v rámci reštitučného konania, celú bytovku, kde sme dávali, ale prvá podmienka bola, že ten reštituent, ktorý dostával tú bytovku do vlastníctva, sa musel pred nami dojednať s tými nájomcami, ktorí tam boli, za akú cenu to bude ďalej prevádzkovať, to užívanie týchto, užívateľov týchto bytov. Pokiaľ nie, tak dávali sme tam s mestom určité podmienky, na základe ktorých sa museli dojednať. Žiaľ, pozerám, že Bratislava je aj v tých iných reštitúciách na chvoste chvosta, pretože, samozrejme, je tu komercia, tu sú asi iné ceny ako u nás v Prešove, kde prakticky to lieta halabala. A musím povedať, že pokiaľ sa nepozrieme pravde do očí a nepovieme, že stačilo, poďme to robiť a od piky a všecko, pretože tu sa nevie vysporiadať s minulosťou, nevie, kde je, a nevie, kam chce ísť, a my nemôžme na krivde teraz robiť pravdu a stavať niečo, pretože tu je veľká krivda u reštituentov. Takže, vážení, áno, koaliční poslanci, chcem veriť, že vaše svedomie neostane hluché. Ďakujem pekne. (Potlesk.)
Kvorka, Ján, poslanec NR SR (2018-05-10):
Ďakujem. Tak ešte raz: „Návrh zákona umožňuje ministerstvu efektívnejšiu spoluprácu so Štátnou veterinárnou a potravinovou správou Slovenskej republiky. V prípade, že dôjde k prekročeniu limitných hodnôt zdraviu škodlivých chemických látok vo svalovine rýb, bude za účelom ochrany zdravia obyvateľstva vydaný zákaz konzumácie rýb ulovených v danom rybárskom revíre, o čom budú rybári prostredníctvom rybárskych poriadkov a informačných tabúľ v danom revíre informovaní.“ Čiže toto som chcel ako zdôrazniť, že tu sa pamätá na toto v tomto zákone. A v podstate niečo podobné beží aj teraz, keď zoberieme, poviem, takú Šíravu. Vy ste spomínali aj lov rýb na Šírave, tak tam tiež boli tie ryby napadnuté určitým druhom choroby, kde boli upozornení tí... (Prerušenie vystúpenia časomerom.)
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144 poslancov, za 116, proti 6, zdržalo sa 21, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Sulík, Richard, poslanec NR SR (2013-09-17):
Ďakujem veľmi pekne. Pán predsedajúci, môj prejav bude trvať dlhšie ako tri alebo dve minúty tak, chcem sa spýtať, či má zmysel podľa vás začínať.
Ďuriš, Nicholsonová, Lucia, podpredsedníčka NR SR (2017-03-29):
Poprosím vás, dámy a páni, o trochu kľudu. Ďakujem pekne.
Šefčík, Marek, poslanec NR SR (2022-09-21):
Ďakujem pekne za slovo. Tak, vážený pán predsedajúci, vážení prítomní, poslankyne, poslanci, ja som si zobral slovo a k tejto téme som chcel vystúpiť nie, nie možno veľmi dlho, ale niektoré veci by som chcel zdôrazniť. My sme sa o tomto probléme rozprávali na niekoľkých kluboch v OĽANO a hneď na úvod chcem povedať, že som vďačný Petrovi Kremskému a všetkým, ktorí sú pripísaní pri tom zákone ako predkladatelia, že sa tejto témy chopili a priniesli to sem do Národnej rady. Totižto ja som takmer osemnásť rokov odučil na gymnáziách a pracoval som s mládežou, tak isto jak Peter spomínal svojho syna, myslím, štrnásťročného, tak ja mám dvojčatá, ktoré majú devätnásť rokov, chlapci takisto, a tiež máme všelijaké skúsenosti a tiež máme report, čo sa v školách deje, ale ešte raz spomeniem, ja som bol učiteľom osemnásť rokov a viem, čo sa v tých školách deje. Keď som študoval ja na vysokej škole, tak sme mali taký predmet ako pedagógovia, volalo sa to ´biológia dieťaťa a školská hygiena´ a tam nás pripravovali, ja si pamätám tie prednášky, na to, čo si máme na tých deťoch všímať, ako odhaľovať niektoré veci, ktoré sa prejavujú na tých deťoch, a mám teraz na mysli užívanie nielen alkoholu, ale to odhalí asi každý, ale aj iných drog, povedzme marihuany a ďalších, ďalších vecí, predávkovania liekmi atď. atď. Sú tam niektoré znaky, ktoré si máme všímať a odhaľovať a pomáhať tak rodičom, pretože rodičia často nevedia, čo si do tela dávajú ich deti a učitelia môžu byť v tom nápomocní. Ten tabakový priemysel alebo keď tu predkladateľ zákona hovoril, že teraz, teraz len čiastočne hovoríme o tabaku a viac hovoríme o nikotíne v tomto prípade, tak ten priemysel je vynaliezavý a vychádzajú ďalšie a ďalšie veci a podobne ako, ako nejakí díleri drog potrebujú si získať práve tých mladých a presne tak ako to tu bolo niekoľkokrát zdôraznené, ja to zdôrazním znova, vzniká obrovská závislosť, z ktorej niekedy niet cesty späť a keď je človek, ktorý podľahne tejto závislosti, slabšia povaha, tak skutočne má, má problém to ustáť, má problém aj keď niekedy sa chce vrátiť späť na tú správnu cestu, vrátiť. Mali by sme o tom hovoriť nielen ako zákonodarcovia, ale učitelia, rodičia, mali by sme sa spojiť. Ja viem, že v školách sú prednášky na rôzne témy, čo sa týka drog, tvrdých drog, ale aj mäkkých, aby sa to k tým našim deťom a našim žiakom dostalo, že toto je skutočne škodlivá vec a ešte raz zopakujem, sú veci, ktoré škodia zdraviu, ale sú veci, ktoré spôsobujú, možno škodia zdraviu menej, ale spôsobujú obrovskú, obrovskú závislosť. Toto je jedna z nich. Tomu sa treba vyvarovať. Čiže ešte raz a posledný krát, apel z tohto miesta na rodičov, učiteľov a aj nás zákonodarcov, spojme sa a hovorme tým deťom, čo je zlé. Ďakujem za túto legislatívnu iniciatívu a verím, že spojíme takto sily a pomôžeme tomu, aby naše deti neprepadávali závislostiam. Ďakujem za pozornosť.
Blanár, Juraj, podpredseda NR SR (2021-05-13):
Pán predseda Marián Saloň, ďalší s faktickou poznámkou.
Pellegrini, Peter, predseda NR SR (2024-02-27):
Prezentujme sa a hlasujme o tomto návrhu. (Hlasovanie.) Prítomných 141, za 49, proti 2, zdržalo sa 90. Nebudeme pokračovať v rokovaní o tomto návrhu zákona, neschválené . Poprosím pána poslanca Rastislava Krátkeho, aby uviedol hlasovanie o bode 50, 47, bod 50, pardon, uviedol hlasovanie o bode 47, tlač 59, návrhu poslancov Kolíkovej, Krúpu, Gröhlinga a Dostála na vydanie zákona, ktorým sa mení a dopĺňa Trestný poriadok. Nech sa páči, pán poslanec, máte slovo. (Hlasovanie v prvom čítaní o návrhu poslancov Národnej rady Slovenskej republiky Márie Kolíkovej, Juraja Krúpu, Branislava Gröhlinga a Ondreja Dostála na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 59.)
P. Paška, predseda NR SR: (2009-10-27):
(Hlasovanie.) 137 prítomných, 129 za, 6 sa zdržalo, 2 nehlasovali. Návrh zákona sme postúpili do druhého čítania. Ďalej.
Simon, Zsolt, poslanec NR SR (2014-01-30):
Ďakujem pekne. Vážená pani podpredsedníčka parlamentu, no musím povedať, že prekvapilo ma takéto uznesenie. Považujem to len za jeden z ďalších dôkazov toho, že na Slovensku asi nemáme už parlamentnú demokraciu, lebo v parlamentnej demokracii vláda podlieha parlamentu. Robert Fico vo vláde rozkázal, keď niečo prijal, že v parlamente to máte potvrdiť. O tom znie toto uznesenie. Ja hlboko vyjadrujem znepokojenie nad tým, aby parlament vyjadril vážne znepokojenie nad pokusmi o zneužitie témy policajného zásahu vykonaného 19. júna 2013. Prečo ste tam nenapísali „aj nekonanie polície v Nitre voči neonacistom“? Nie je to úplne čierno-biele. A otvoriť tú diskusiu? Áno, ale nie tak, že Robert Fico zavelí a parlament sklopí hlavu. Toto sa raz strane SMER setsakramentsky vypomstí.
Bugár, Béla, podpredseda NR SR (2019-01-30):
Na vystúpenie pána poslanca Dostála jediná faktická. Pán poslanec Hrnko, nech sa páči.
Danko, Andrej, podpredseda NR SR (2024-09-25):
Ďakujem. Otváram rozpravu. Do rozpravy som nedostal žiadnu písomnú prihlášku, preto sa pýtam, kto sa chce prihlásiť do rozpravy ústne. Nie, uzatváram možnosť prihlásenia. Konštatujem, že sa neprihlásil nik, vyhlasujem rozpravu za skončenú. Chce sa vyjadriť pán navrhovateľ? Nie. Pán spravodajca? Nie. Prerušujem rokovanie o tomto bode programu. Pán Lučanský a Slyško sa pripravia, potom Michelko, Kramplová, Prostredník, Kleinert. V rokovaní pokračujeme prvým čítaním o návrhu poslancov Lučanského, Danka a Romana Michelka na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov. Návrh zákona má parlamentnú tlač 453, návrh na jeho pridelenie na prerokovanie výborom je v rozhodnutí č. 481. Dávam slovo Lučanskému, poslancovi Lučanskému, aby návrh zákona uviedol, a pripraví sa poslanec Slyško. (Rokovanie v prvom čítaní o návrhu poslancov Národnej rady Slovenskej republiky Adama Lučanského, Andreja Danka a Romana Michelka na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov , tlač 453.)
Zimenová, Zuzana, poslankyňa NR SR (2019-03-29):
... ak nefunguje... Prosím si, prosím si, prosím si naspäť čas. (Prerušenie vystúpenia predsedajúcim.)
P. Paška, predseda NR SR: (2006-10-19):
Otváram rozpravu. Písomne som dostal prihlášku od podpredsedu Národnej rady pána Milana Horta za klub SDKÚ – DS a pána Jozefa Rydla, alebo ďalším písomne prihláseným je pán Jozef Rydlo z klubu SNS. Pán Hort, máte slovo. (Ruch v sále.) Kolegyne, kolegovia, chcem vás požiadať o pokoj v rokovacej sále a o to, aby ste venovali pozornosť kolegom, ktorí vystupujú. Ďakujem.
Danko, Andrej, predseda NR SR (2017-06-16):
Ďakujem. Prosím spoločného spravodajcu, predsedu výboru pre pôdohospodárstvo a životné prostredie poslanca Petra Antala, aby informoval Národnú radu o výsledku rokovania výborov o tomto návrhu vlády.
Paška, Pavol, predseda NR SR (2012-07-26):
Vážené pani poslankyne, páni poslanci, nasleduje hodina otázok , ktorú otváram. Konštatujem, že boli všetky podmienky splnené, aby sme mohli pristúpiť k tomuto bodu. Na pána premiéra bolo položených 21 otázok, na členov vlády sa s otázkami obrátilo 23 poslancov. Overovatelia schôdze vyžrebovali ich poradie. Upozorňujem, že nebudeme odpovedať na otázky tých poslancov, ktorí nie sú prítomní v rokovacej sále. Pán predseda vlády, poprosím vás, keby ste oznámili, kto z členov vlády bude odpovedať na otázky za neprítomných členov vlády.
Hlina, Alojz, poslanec NR SR (2015-09-18):
Je to celé jeden nechutný, špinavý, hnusný, škaredý biznis a otázka stojí, že kto si ide líznuť. A naozaj, ja už možno apelujem aj na takýto rozmer, že kto si chce z toho líznuť, hej, z tej tragédie. Ako, ak my sme hovorili, že tu máme nebankovky, ktoré treba regulovať, začali sme, tak my sme, vlastne týmto budeme ich proste regulovať cez zákon o spotrebiteľských úveroch, ktoré, chvalabohu, Európa ako-tak reguluje. Keby to záležalo na nás, tak žiadne. A my im teraz dávame do zákona, my ich, robíte, proste z Pohotovosti robíme VÚB-ku a Tatra banku. Ja normálne žasnem, ja normálne žasnem, že ako sa na základe licencie o nebankovej spoločnosti o spotrebiteľských úveroch stane veriteľ, veriteľ podľa zákona o úveroch na bývanie. Čiže vy si už dneska úver na bývanie vybavíte na stanici, na železničnej stanici v Košiciach, prosím vás, niekde v podchode. Veď to je, podľa mňa to nesedí. Veď to je úplne iné. A povýšiť úžernícke nebankové spoločnosti na finančné domy, nech sa páči. Ja len na to upozorňujem. Mrzí ma to, že koľkí sa na tej hre zúčastňujú s vidinou, že líznem si aj ja. To ma hrozne mrzí. Mrzí ma aj to, že čo ste tým ľuďom urobili. Desaťtisíce ľudí sú utečencami vo vlastnej krajine len preto, že niekto nevie už s tými peniazmi, ako ich minúť. Niekto sa teší, koľko sa dá do reklamy. Koľko sa dá teraz do reklamy na prekupovanie tých hypotekárnych? Koľko sa dá teraz do reklamy? Bude toho veľa. Bude toho veľa. Niekto si riadne lízne. Ale, prosím vás, na konci je jeden biedny človek. Jedna pani zo Spišskej Belej. Nie je, tých prípadov sú, 18-tisíc je teraz a každým dňom to rastie, pán minister. Prosím vás, prosím vás, dajú sa zarobiť peniaze aj ináč. To je veľmi škaredý spôsob.
Laššáková, Jana, podpredsedníčka NR SR (2014-07-01):
A na záver zloží sľub pán poslanec Eugen Jurzyca.
Ďuriš Nicholsonová, Lucia, podpredsedníčka NR SR (2017-02-09):
Ďakujeme pekne, pán poslanec. Teraz otváram možnosť prihlásiť sa ústne v rámci tohto bodu programu. Končím možnosť prihlásiť sa. Prihlásili sa traja páni poslanci. Pán poslanec Kotleba, pán poslanec Mizík a pán poslanec Uhrík. Pán poslanec Kotleba, nech sa páči, máte priestor.
P. Abrhan, poslanec: (2006-01-31):
Konštatujem, že uvedený vládny návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, dôvode potreby novej právnej úpravy, hospodárskom a finančnom dopade a vplyve na štátny rozpočet, o finančnom dosahu na rozpočty obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu nie je upravená. Návrh sa nedotýka prioritných oblastí  uvedených v čl. 70 Európskej dohody o pridružení a v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 12. januára 2006 č. 1422 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby predmetný vládny návrh zákona prerokovali výbory v lehote do 30 dní a gestorský výbor v lehote do 31 dní od prerokovanie vládneho návrhu zákona v prvom čítaní. Pán predsedajúci, skončil som, prosím, otvorte rozpravu.
Grendel, Gábor, podpredseda NR SR (2020-09-24):
Pani poslankyňa Kozelová.
Kollár, Boris, predseda NR SR (2021-11-12):
S ďalšou faktickou pán poslanec Kéry.
Pčolinský, Peter, podpredseda NR SR (2022-12-05):
Ďakujem pekne. Prerušujem rokovanie o tomto bode programu. Nasledovať bude opäť pán Kuffa a jeho tlač 1309. Potom by mal nasledovať poslanec Miroslav Kollár, lenže ten je ospravedlnený, takže po pánovi poslancovi Kuffovi pôjde pán poslanec Čepček jedenkrát, druhýkrát a po ňom pôjde pán poslanec Valášek. A ďalej nemám, ale budem mať. Takže teraz prejdeme k prvému čítaniu návrhu poslancov Filipa Kuffu, Štefana Kuffu, Tomáša Tarabu na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov. Návrh zákona má tlač 1309, návrh na jeho pridelenie na prerokovanie výborom je v rozhodnutí č. 1367. Dávam slovo poslancovi Kuffovi, aby návrh zákona uviedol. (Rokovanie o návrhu poslancov Národnej rady Slovenskej republiky Filipa Kuffu, Štefana Kuffu a Tomáša Tarabu na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1309.)
Hort, Milan, podpredseda NR SR (2010-08-05):
Ďakujem. S faktickou poznámkou je prihlásený pán poslanec Ľudovít Kaník. Nevidím ho v sále, takže teraz má slovo pán poslanec Igor Matovič. Nech sa páči.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 139 poslancov, za 125, proti 1, zdržalo sa 13 poslancov. Návrh sme schválili. Teraz dávam slovo pánovi poslancovi Balážovi, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach (tlač 1139). (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1139.)
Kaník, Ľudovít, poslanec NR SR (2015-04-15):
No, a ja si myslím, že ten návrh zákona je nespravodlivý. Sme v situácii, že veď tak to bolo aj ohlasované, že tu treba prijať špeciálny zákon lex Váhostav. Toto nie je nič také. A tento zákon je nespravodlivý, pretože vlastne berie ľuďom 60 % ich oprávneného príjmu, na ktorý majú nárok. 60 % im berie. Chce im zalepiť oči 40 percentami, 60 percent im ide zobrať. A najnespravodlivejšie na ňom je, že neberie nič tomu, kto to spôsobil, nijakým spôsobom neohrozuje príjmy schránkových firiem, kde sa majú preliať milióny, nijakým spôsobom. Vláda nekoná v tomto smere nič, nerobí. Ale chce, aby sa zalepili oči poškodeným drobným ľuďom 40 percentami a aby o 60 percent naveky prišli, aby ich jednoducho odpísali. A pritom sa to dá ináč. Keby nebola cesta, jak sa to dá, ale dá sa to. Dá sa odkúpiť pohľadávky vo výške 100 % aj so splátkovým režimom prípadným a dá sa tými pohľadávkami platiť Váhostavu za jeho výkony, ktoré pre štát ešte ďalej bude vykonávať. Už tu viackrát padlo, že jeden a pol miliardy má zazmluvnených výkonov. To mi chce niekto povedať, že tie milióny, ktoré dlží dodávateľom a malým a stredným, drobným živnostníkom, že nie je možné umoriť postupne, dajme tomu tak, že každá faktúra bude vyplatená budúca Váhostavu len na 90 % a 10 % sa použije na umorenie týchto postupne pohľadávok? Že by to ohrozilo existenciu firmy Váho... (Prerušenie vystúpenia časomerom.)
Pellegrini, Peter, predseda NR SR (2014-12-02):
Prezentujme sa a hlasujme o pozmeňujúcom návrhu pána poslanca Mičovského. (Hlasovanie.) Prítomných 127 poslancov, za 23, proti hlasovali 3, zdržalo sa 99, nehlasovali 2. Tento návrh sme neschválili.
M. Hort, podpredseda NR SR: (2008-10-21):
Ďalej nasleduje na základe rozhodnutia Národnej rady prvé čítanie o vládnom návrhu zákona, ktorým sa mení a   dopĺňa  zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 798, návrh na jeho pridelenie na prerokovanie výborom máte v rozhodnutí č. 809. Prosím ministra dopravy, pôšt a telekomunikácií Slovenskej republiky Ľubomíra Vážneho, aby vládny návrh zákona uviedol. Pán minister, nech sa páči.
Glváč, Martin, podpredseda NR SR (2017-09-14):
Znenie otázky č. 4 od pána poslanca Dostála.
Figeľ, Ján, podpredseda NR SR (2013-10-25):
Na vystúpenie pána poslanca a spravodajcu sú dve faktické poznámky. Nech sa páči, Augustín Hambálek.
Kollár, Boris, predseda NR SR (2021-02-24):
Ďakujem pekne. Pani poslankyňa Kozelová, neevidujem od vás žiaden písomný návrh. Chcete sa vyjadriť k zmene programu? (Reakcia z pléna.) Nech sa páči, máte slovo.
Jurinová, Erika, podpredsedníčka NR SR (2014-07-10):
Pán poslanec Mičovský.
Šimečka, Michal, podpredseda NR SR (2024-01-24):
Ďakujem. Pani poslankyňa Bittó Cigániková.
Kaník, Ľudovít, poslanec NR SR (2014-04-02):
Dajte, prosím, hlasovať o tom, že postúpime tento návrh do druhého čítania.
Hort, Milan, podpredseda NR SR (2011-12-13):
S faktickou poznámkou ďalej vystúpi pán poslanec Raši.
Drdul, Dominik, poslanec NR SR (2020-04-28):
Peter, veľmi pekne ďakujem. Pripomenul si veľmi dôležitú tému, na ktorú som ja v svojom vystúpení, priznám sa, zabudol, a síce nedostatok špeciálneho takého odborného personálu nepedagogického na základných, stredných školách, ktorý je naozaj veľmi dôležitou témou. A treba ju riešiť, veľmi rád poskytnem súčinnosť.
Sulík, Richard, predseda NR SR (2011-09-14):
Pán poslanec Baška.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 135 poslancov, za 99, proti žiadny, 35 sa zdržalo, 1 nehlasoval. Konštatujem, že sme schválili vládny návrh zákona o žalobách na ochranu kolektívnych záujmov spotrebiteľov. Teraz prosím spoločného spravodajcu z ústavnoprávneho výboru pána poslanca Lukáša Kyselicu, aby uvádzal hlasovanie v druhom čítaní o vládnom návrhu zákona o registri trestov, tlač 1463, bod 28 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o registri trestov a o zmene a doplnení niektorých zákonov , tlač 1463.)
Puci Róbert, Martin, poslanec NR SR (2017-12-08):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 26. januára 2018 a v gestorskom výbore do 29. januára 2018.
Vons, Peter, poslanec NR SR (2020-11-25):
Ďakujem. Vážený pán predsedajúci, vážení kolegovia, v rozprave nevystúpil žiadny poslanec. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. O bodoch 1 až 3 spoločne s odporúčaním gestorského výboru schváliť.
Galis, Dušan, poslanec NR SR (2018-02-07):
Ďakujem pekne za slovo. Vážený pán predsedajúci, v rozprave vystúpili štyria poslanci. Z nich traja podali pozmeňujúce a doplňujúce návrhy. Pán predsedajúci, prosím, dajte hlasovať o skrátení lehoty na hlasovanie o návrhoch podaných dnes v rozprave.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za 127. Konštatujem, že Národná rada schválila tento pozmeňujúci návrh pána poslanca Buriana.
Bugár, Béla, podpredseda NR SR (2019-09-12):
Ďakujem, pani ministerka. Pán spravodajca, chcete zaujať stanovisko k rozprave? Nie. Ďakujem. Prerušujem rokovanie o tomto bode programu. Ešte máme pár minút, takže pristúpime k ďalšiemu prvému čítaniu, a to o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve, tlač 1611. Pani ministerka, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony , tlač 1611.)
P. Paška, predseda NR SR: (2007-06-28):
(Hlasovanie.) 143 prítomných, 60 za, 62 proti, 19 sa zdržalo, 2 nehlasovali. Tento návrh pani poslankyne sme neschválili. Ďalší návrh z rozpravy.
Fecko, Martin, poslanec NR SR (2013-06-21):
Ďakujem pekne. Pán kolega, ďakujem za vaše vystúpenie. Tiež to vnímam, že tento návrh je na hranici ústavnosti, a tvrdím, že ešte stále máme pomýlené hodnoty. Áno, spôsobil to socializmus niekoľko desiatok rokov, ktoré tu boli. A prakticky stále hovoríme, že náš občan sa odcudzil pôde. Odcudzil sa pôde a chceme mu tú hrdosť vrátiť naspäť. No, žiaľ, bojím sa, že týmto vaším pozmeňujúcim návrhom poslaneckým sa k tomu asi nedopracujeme. Ako ste, pán kolega, správne povedal, že rozhoduje orgán štátnej správy, nie orgán štátnej moci. A to je podstatný rozdiel. A tú štátnu moc v tomto návrhu asi budeme deklarovať, že ona bude o tom všetkom rozhodovať. Dvadsať rokov vyzerá, že nestačilo na to, aby tá hrdosť občana k pôde sa znovu vrátila. A znovu chceme doviesť občana k tomu, aby si povedal, že ani v demokracii nemá žiadnu cenu starať sa o ten svoj pozemok, o ten svoj majetok, o tú svoju nehnuteľnosť, ktorú zdedil, pretože aj tak si s tým štát, resp. teraz už aj vláda, urobí, čo chce? Koľko máme tých priemyselných parkov? Nemáme nikoho. Koľko máme hospodárskych budov nevyužitých? Koľko máme poľnohospodárskych dvorov, ktoré sú rozkradnuté, nevyužité? A my ideme zase niečo inde stavať, lebo to vyhlásime za významnú investíciu. Nehnevajte sa, nesúhlasím. Ďakujem.
Číž, Miroslav, podpredseda NR SR (2014-11-26):
Ďakujem, s faktickými poznámkami poslanci Kaník, Mikloško, Poliačik. Uzatváram možnosť hlásiť sa s faktickou poznámkou. Slovo má pán poslanec Kaník.
P. Paška, predseda NR SR: (2007-09-11):
Teraz poprosím pána poslanca Janiša, ktorý ako určený spravodajca gestorského výboru pre hospodársku politiku nás oboznámi so spravodajskou informáciou.
V. Veteška, podpredseda NR SR: (2005-05-10):
Nech sa páči, pán poslanec, máte slovo. Ospravedlňujem sa vám.
Kazda, Radovan, poslanec NR SR (2022-05-10):
Pán poslanec Taraba, naozaj jak je to, pokiaľ je toto najväčšia výhrada voči môjmu príspevku, tak asi, dovoľte mi sa pousmiať. O prítomnosti pána štátneho tajomníka som sa dozvedel čírou náhodou, lebo je to môj priateľ, asi päť minút pred mojím vystúpením. Takže áno, pokiaľ je toto jediná výhrada. Ďakovať mu nebudem, v každom prípade ho môžem aspoň pozdraviť, nevedel som vôbec, že je vzadu. Pán poslanec Benčík, ďakujem za reakciu doplňujúcu. No, propaganda, no, je to tak, je to asi predvoj všetkých týchto konfliktov, ktoré vznikajú, a musíme s tým bojovať. Pán poslanec Krúpa, áno, vládnuť v tejto koalícii, ktorá je, ktorá je z hľadiska nejakých rozmiestnení názorových od ekonomicky viac ľavicovej až do ekonomicky viac pravicovej, v spoločenských otázkach od konzervatívnej po liberálnu, je naozaj veľmi ťažké, ale dôležité je, že teda máme tento tretí rozmer, tretí rozmer názorov na zahraničnú politiku a na obranu a na to, že čo je dôležité pre Slovensko. A v tomto sme, chvalabohu, naozaj že jednotní a to je naozaj skvelá správa, správa pre Slovensko. Samozrejme, tým, že sme aj rôzne názorovo spektroví, spektrálni, takisto nemusíme mať všetci úplne rovnaký názor na pána prezidenta Zelenského. Ja som sledoval dianie aj volebné, teda volieb na Ukrajine a tiež som preferoval iného kandidáta, skôr pána Porošenka. Ale to je v tomto prípade absolútne jedno. Ide o to, že je to kandidát, je to prezident, ktorý zastáva Ukrajincov, zastáva pevným a rozhodným postojom proti agresii Putina, a my ho v tom musíme podporiť.
Lehotský, Tomáš, poslanec NR SR (2021-11-12):
Prosím, dajte hlasovať o pozmeňujúcom návrhu, ktorý predniesol pán poslanec Miloš Svrček. Obsahuje sedem bodov. Prosím, dajte o týchto bodoch hlasovať spoločne.
Figeľ, Ján, podpredseda NR SR (2014-02-04):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Švejnovi.
Mizík, Stanislav, poslanec NR SR (2021-11-12):
Ďakujem za slovo. Andrej, vynikajúco, že si spomenul úmrtia po očkovaní, to zatajovanie skutočného stavu úmrtí a tiež aj iných ťažkých priebehov po očkovaní. Som rád, že si prečítal slová pána Montagniera, jeho fakty. To je úplne iný level, tento vzácny človek Montagnier, odborník, akých je na tejto planéte veľmi málo. Čo, samozrejme, tu náš pilier demokracie hneď aj spochybnil. Montagnier nie je ako tá naša tancujúca opica Jarčuška či Krčméry, ktorý nič akože nemá so svojou sestrou s Pfizeru. Ďakujem ti, že si tou maskou nastavil zrkadlo týmto covidovým maniakom.
Danko, Andrej, predseda NR SR (2018-11-29):
Prosím, prezentujme sa a hlasujme. (Hlasovanie.) Prítomných 141 poslancov, za 19, proti 31, zdržalo sa 85, nehlasovali 6. Konštatujem, že sme uvedený návrh neschválili.
Glváč, Martin, podpredseda NR SR (2018-05-15):
Pán poslanec Jarjabek.
Hrušovský, Pavol, predseda NR SR (2012-02-29):
Pán poslanec Matej.
Kavecká, Monika, poslankyňa NR SR (2022-10-05):
Ďakujem veľmi pekne. Pán predseda, v rozprave k návrhu zákona vystúpil pán poslanec Baláž a pán poslanec Urban, ktorý podali pozmeňujúce návrhy. Môžeme pristúpiť k hlasovaniu k pozmeňujúcim návrhom zo spoločnej správy. Prosím, dajte hlasovať o bodoch zo spoločnej správy 1 až 4 spoločne s návrhom gestorského výboru schváliť.
Kéry, Marián, poslanec NR SR (2017-11-29):
Pán predsedajúci, dajte, prosím, hlasovať o vládnom návrhu zákona ako o celku.
Šeliga, Juraj, podpredseda NR SR (2021-04-01):
Pán poslanec Šudík.
B. Bugár, podpredseda NR SR: (2004-10-27):
P. Biroš, poslanec: Pani poslankyňa, ide len o spresňovanie celej tej záležitosti, nič iné.
M. Hort, podpredseda NR SR: (2010-03-09):
S faktickou poznámkou na vystúpenie pána poslanca Berényiho sa prihlásil pán poslanec Milan Urbáni ako jediný. Uzatváram možnosť prihlásiť sa s faktickou poznámkou a slovo má pán poslanec Milan Urbáni.
T. Rosová, poslankyňa: (2008-11-27):
Pani poslankyňa Nachtmannová, klobúk dole, ako vy disciplinovane plníte vašu komunikačnú stratégiu. Ale chcem vás upozorniť po prvé, ja som v roku 2002 žiaden zákon neprijímala, po druhé, nikdy nerástli platy učiteľov a dodnes teda ani zďaleka nerastú takým tempom, ako to bolo v rokoch 2005 a 2006. Toľko z mojej strany.
Šeliga, Juraj, podpredseda NR SR (2020-04-07):
Ďakujem pekne. Vyhlasujem týmto rozpravu za skončenú. Pýtam sa, či chce k rozprave zaujať stanovisko pán minister ako navrhovateľ. Chce. Nech sa páči.
A. Slafkovský, poslanec: (2006-08-03):
Takže ten problém je tam niekde. V tejto oblasti treba zadefinovať odkiaľ-pokiaľ to dieťa patrí ešte relatívne do jaslí a odkiaľ-pokiaľ už do materskej školy a toto treba pokryť financiami. Potom si myslím, že ten celý proces sa ustáli a nebudú škôlky ani detské jasle ohrozené a bude zabezpečený kvalitný výchovný proces pre deti. Ďakujem.
Hrnčiar, Andrej, podpredseda NR SR (2017-03-30):
Pán poslanec, pán poslanec Hrnko, poprosím vás.
Sulík, Richard, predseda NR SR (2010-12-01):
Ďakujem pekne. Otváram rozpravu k tomuto bodu. Do rozpravy som dostal písomnú prihlášku od pána poslanca Kužmu. Pán Kužma, máte slovo, nech sa páči.
Šipoš, Michal, poslanec NR SR (2024-01-24):
Ďakujem veľmi pekne. Chcem sa ti poďakovať, pani poslankyňa Škopová, za tvoj vecný, pokojný prejav, myslím si, že veľa vecí, ktoré si spomínala, sú, sú takým zrkadlom vládnej koalície a vládnych poslancov a je jasné, že ten rozkaz znel jasne, že Fico proste rozhodol a jeho podriadení musia vykonávať to, čo im povedal, pretože inak by sa im to zrútilo ako domček z karát, a je im jedno, čo hovorí Európska únia, je im jedno, čo hovorí Európsky parlament, čo hovorí Európska komisia, je im jedno, čo hovorí rada prokurátorov, čo hovoria odborníci, je im jedno, že tie všetky argumenty, ktoré oni ponúkajú, sú už rozbité na franforce, sú rozšrubované do poslednej šrubky a nesedí už ani to, že sa chcú porovnávať alebo tie sadzby chcú dávať na úroveň iných krajín vyspelej Európy, západných krajín. Každý jeden vystupujúci, ktorí si zoberie nejaké porovnanie z okolitej krajiny, zo západných krajín, tak jednoducho tie čísla nesedia. Jediné, čo sedí, je, že rozkaz znel jasne, že Fico povedal, že to tak musí byť, a čo najskôr, a jediná naša obrana je, že budeme to každý deň, tak ako to robíme, brániť a budeme odďaľovať tento proces. A toto je to, čo ich znervózňuje, toto je to, čo, čo jednoducho chcú nejakým spôsobom zlomiť, chcú nás odradiť a môžu kľudne urobiť aj to, že sa v piatok alebo vo štvrtok dohodnú, že budeme rokovať nonstop. My sa nevzdáme a budeme bojovať za každú jednu minútu, za každú jednu sekundu, aby sa oddialil tento škandalózny návrh. Takže ďakujem, pani poslankyňa Škopová, ideme ďalej.
Grendel, Gábor, podpredseda NR SR (2021-10-19):
S faktickou poznámkou pán poslanec Dušan Galis.
Danko, Andrej, predseda NR SR (2016-12-06):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Poprosím, pýtam sa, či sa niekto chce prihlásiť do rozpravy ústne. Pán poslanec Blanár. Pán Galek, faktická? Do rozpravy sa prihlásili dvaja, ešte raz. Vyhlasujem rozpravu ústnu, uzatváram možnosť prihlásenia do rozpravy ústnej. Pán poslanec Blanár a pán poslanec Galek. Pán poslanec Blanár, procedurálny? Nech sa páči.
Šefčík, Marek, poslanec NR SR (2020-10-20):
Takže keďže hlasujeme osobitne o tých bodoch, tak, pán predsedajúci, prosím, dajte ešte hlasovať o treťom bode z druhého pozmeňovacieho návrhu pani poslankyne Cigánikovej.
Kotleba, Marian, poslanec NR SR (2019-02-05):
Stano, ďakujem ti za taký kultivovaný, kultivovaný prejav na tému previazania poslaneckých a iných, nazvem to papalášskych, platov s úrovňou minimálnej mzdy na Slovensku, a to znamená so životnou úrovňou tých, ktorí zarábajú najmenej. A ja to chápem, že mnohým sa to nepočúva dobre, pretože v tomto pléne sme za toto volebné obdobie počuli aj o tom, že poslanci by mali mať aj 10-tisíc eur plat a bolo by to v pohode a boli by tu kvalitní ľudia. No ale vidíme, vidíme, že tá korupcia v štátnych orgánoch funguje bez ohľadu na to, aký vysoký plat tí funkcionári a rôzni iní papaláši poberajú, takže asi to nie je správna cesta. Skôr by sme asi mali opakovane predkladať tento návrh a opakovane hovoriť o tom, že musí tam byť, musí tam byť priama úmera medzi tým, ako žijú ľudia, a tým, ako budú žiť aj poslanci, aj iní funkcionári štátu, lebo nemôžme to úplne odtrhovať a spraviť dva virtuálne svety a jednoducho najprv z rozpočtu dať sebe a potom sa pozrieť, že koľko ostane ostatným. Tak normálny funkčný štát fungovať jednoducho nemôže. A keď vidíme, že dnes stále si pacienti musia nosiť aj do, žiaľ, aj do štátnych nemocníc toaletný papier, mydlo, uteráky, jednoducho hygienické potreby, ktoré sú výsmechom, výsmechom toho, že žijeme v nejakom systéme zdravotného poistenia a nejakej starostlivosti, tak v takejto chvíli hovoriť o tom, že je primerané, aby si poslanci a ministri a vládni činitelia zdvihli platy, je absolútne nespravodlivé a smiešne, a preto ak to neprejde, budeme dávať ten zákon znova a znova.
Martvoň, Anton, poslanec NR SR (2013-09-04):
Ďakujem pekne. Vážená pani predsedajúca, vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní k, ako spravodajca určený ústavnoprávnym výborom k tomuto vládnemu návrhu zákona. Predmetný návrh zákona bol doručený Národnej rade a poslancom v zákonom ustanovenej lehote pred schôdzou NR SR, na ktorej sa uskutočňuje jeho teda prvé čítanie, a po formálnoprávnej stránke spĺňa všetky náležitosti uvedené v § 67 a 68 rokovacieho poriadku, ako aj, samozrejme, určené v legislatívnych pravidlách. Predseda NR SR tento návrh zaradil v zmysle § 72 rokovacieho poriadku na program tejto schôdze. Zároveň predseda vo svojom rozhodnutí č. 628 z 19. augusta 2013 navrhol, aby návrh zákona prerokovali ústavnoprávny výbor, výbor pre obranu a bezpečnosť a výbor pre ľudské práva a národnostné menšiny.	Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do tridsať dní a gestorský do tridsaťdva dní od prerokovania návrhu zákona v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je najmä odstránenie nedostatkov aplikačnej praxe a harmonizácia niektorých ustanovení zákona s platnými medzinárodnými dokumentmi, ktorými je Slovenská republika viazaná. Dovolím si poukázať na to, že práve táto novela vychádza z medzinárodných štandardov upravujúcich činnosť Zboru väzenskej a justičnej stráže ako takého a po určitom období je to ďalšia z mála komplexných noviel tohto zákona, ktorá vychádza z európskych štandardov. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, preto odporúčam, aby sa Národná rada po všeobecnej rozprave uzniesla na tomto, na tom, že uvedený zákon prerokuje v druhom čítaní Odporúčam zároveň predmetný návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu NR SR č. 628. Vážená pani predsedajúca, prosím vás, otvorte všeobecnú rozpravu.
Laurenčík, Milan, podpredseda NR SR (2021-05-05):
Toto bol posledný príspevok ku všeobecnej rozprave, preto vyhlasujem rozpravu za skončenú a chcem sa spýtať, či chce ešte v záverečnom slove navrhovateľ reagovať na rozpravu. Nechce. Pani spravodajkyňa chce, nech sa páči.
Osuský, Peter, poslanec NR SR (2010-10-19):
Ďakujem, pán predsedajúci. Všeobecným súhlasom sme si dopriali hlboký zážitok. Pán bývalý minister nám bez šepotu, ale o to viac s výkrikmi, oznámil, že dôvera v súdnictvo sa dramaticky zvýšila z 28,5 na 30 %, čo iste ocenil aj lord Thomas. Dozvedeli sme sa z najpovolanejších úst, kto je a kto nie je vzorom v súdnictve. Domnievam sa, že aby nám takýto zážitok nezovšednel, nesmie byť pričastý, ak nemá byť radšej priam unikátny, za čo sa ja prihováram.
Jurinová, Erika, podpredsedníčka NR SR (2014-12-12):
Pán poslanec, na vaše vystúpenie chcú reagovať piati páni poslanci. Uzatváram možnosť prihlásiť sa. Nech sa páči, pán poslanec Zajac.
Horváth, Zoltán, poslanec NR SR (2010-10-14):
Ďakujem. Ďalej, prosím, dajte hlasovať o pridelení zákona výborom, a to ústavnoprávnemu výboru, výboru pre financie a rozpočet a výboru pre sociálne veci. Zároveň navrhujem za gestorský výbor výbor pre sociálne veci, a navrhujem, aby výbory, ktorým bol zákon pridelený, ho prerokovali do 24. novembra a gestorský výbor do 26. novembra. Prosím, hlasujeme.
Grausová, Natália, poslankyňa NR SR (2018-05-15):
Pán Klus, ak tu niekto šíri dezinformácie, ak tu niekto klame, tak ste to v prvom rade a jedine, jeden ste to vy, ale ešte prepáčte a dovoľte mi, ale Facebook predsa nie je verejná informácia obyvateľstva. No jednoducho tu nebol, obyvateľstvo nebolo informované. Facebook nie je tá správna informácia pre.., to je, to nie je informácia.
Matovič, Igor, podpredseda vlády a minister financií SR (2021-12-03):
Ďakujem veľmi pekne. Vážený pán predsedajúci, kolegovia, kolegyne, predkladám na rokovanie vlády... pardon, predkladám na rokovanie Národnej rady návrh zákona, ktorým sa dopĺňa teda zákon o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, ktoré vypracovalo ministerstvo financií ako iniciatívny materiál. Primárnym cieľom návrhu je motivovanie seniorov dať sa zaočkovať, nakoľko v súvislosti s ochorením COVID-19 patria medzi rizikové skupiny, najviac rizikové skupiny. Ako motivácia sa navrhuje očkovací poukaz vo výške 500 eur, ktorý bude môcť osoba nad 60 rokov, ale aj napríklad jeho deti alebo vnúčatá, alebo iní ľudia, ktorým tento očkovací poukaz senior poskytne, využiť následne v podnikoch a službách, akými sú hotely, reštaurácie, kaderníctva, kozmetické služby, kozmetické salóny, manikúry, pedikúry, takisto športové služby alebo teda kultúrne, ktoré najviac utrpeli počas pandémie. Zákon dáva právomoc vláde následne cez nariadenie vlády presne určiť okruh týchto podnikov, ktoré najviac utrpeli, o ktorých mnohí politici mali veľké reči, ako im treba pomáhať, a toto je presne cesta, ako im vieme cielene pomôcť, a rozhodnúť necháme priamo zákazníkov. Myslím si, že by som sa už opakoval, ak by som teraz hovoril to isté, čo som hovoril počas návrhu na skrátené legislatívne konanie. Chcem nechať priestor čím skôr rozprave a prípadne faktickým otázkam, nech sa môžete zapojiť viacerí a povedať svoje postoje. Takže ďakujem veľmi pekne, že podporíte tento návrh zákona, alebo teda pevne verím, že ho nakoniec podporíte. Ďakujem. Všetko dobré.
Zmajkovičová, Renáta, podpredsedníčka NR SR (2012-06-26):
Ďakujem. Pýtam sa pána spravodajcu, chcete zaujať stanovisko k rozprave? Nie je tomu tak. Ďakujem. Prerušujem rokovanie o tomto bode programu. Nasleduje ďalší bod, ktorým je návrh na voľbu predsedu a členov Rady pre rozpočtovú zodpovednosť . Návrh má parlamentnú tlač 111. Prosím teraz predsedu výboru pre financie a rozpočet poslanca Daniela Duchoňa, aby návrh uviedol a informoval Národnú radu o výsledku rokovania výboru. Nech sa páči, máte slovo.